انور احمد

انور أحمد مفكر وفنان وصحفى وسيناريست ووكيل وزاره مصرى. جسد شخصية الزعيم مصطفى كامل على الشاشة الفضية فى فيلم "شهيد الوطنية مصطفى كامل" اللى اتعرض فى سنة 1952، ولاكن الفيلم مش هو الشغل السينمائى الوحيد اللى شارك فيه، فشارك أنور أحمد بصوته راويا للأحداث فى فيلمى "ظهور الإسلام" إنتاج سنة 1951 و"هجرة الرسول" إنتاج سنة 1964.

وأنور أحمد اتولد فى القاهره فى يوم 22 فبراير سنة 1913، وتوفى فى يوم 17 مايو سنة 1984، برز فى فيلم "مصطفى كامل" بنطقه الجيد للغة العربية وتميز بأسلوبه البليغ فى الخطابة، و سبب ده لأنه كان فى الأصل كاتب وصحفى يكتب فى الأدب والسياسة، وله باب شهير فى مجلة "حواء" كان يتناول فيه مشاكل المرأة على الشاشة، كمان تولى منصب وكيل وزارة الشئون الاجتماعية.

أما فيلم "شهيد الوطنية مصطفى كامل" فقد تم إنتاجه وعرضه فى بداية خمسينات القرن العشرين عن قصة للكاتب فتحى رضوان وسيناريو وحوار للكاتب يوسف جوهر، و شارك فى كتابة السيناريو المخرج احمد بدرخان و أنور أحمد بطل الفيلم، وشارك فى بطولته ماجده و حسين رياض و امينه رزق و محمود المليجى و زينب صدقى، وشارك كمان فى كتابة سيناريو وحوار مسلسلين فى سبعينات القرن العشرين للتليفزيون المصري، هما "الأيام" بطولة احمد زكى و أمينة رزق و يحيى شاهين و صفيه العمرى عن قصة لعميد الأدب العربى طه حسين، واشترك معه فى كتابة السيناريو والحوار الكاتبة امينه الصاوى تحت إشراف الكاتب يوسف جوهر، و"رحلة هادئة" بطولة اشرف عبد الغفور و ماجده الخطيب و توفيق الدقن، واشترك معه كمان فى كتابة سيناريو وحوار ده المسلسل الكاتبة أمينة الصاوى.
 فيلموجرافيا 
تأليف (4)

الأيام
1979 - مسلسل
سيناريو وحوار

رحلة هادئة
1978 - مسلسل
قصة وسيناريو وحوار

مصطفى كامل
1952 - فيلم
سيناريو

قافلة النور
0 - مسلسل
سيناريو وحوار

تمثيل (3)

هجرة الرسول
1964 - فيلم
الراوي

مصطفى كامل
1952 - فيلم
مصطفى كامل

ظهور الإسلام (الوعد الحق)
1951 - فيلم
الراوي

تصنيف:ممثلين مصريين
تصنيف:صحفيين مصريين
تصنيف:مواليد 1913
تصنيف:وفيات 1984